ועדת הכספים, כנסת 18, פרוטוקול מספר 748, 2011-05-16 12:25

משה גפני: שלום רב, אני מתכבד לפתוח את הישיבה.

משה גפני: אני עובר לסעיף הבא, של הקיצוץ הרוחבי.

משה גפני: אני מבקש גם על זה להצביע.

משה גפני: פניה, בבקשה.

פניה קירשנבאום: האם אתם יודעים שאנחנו נמצאים בהתחממות גלובלית?

פניה קירשנבאום: אתם יודעים שההתחממות הזאת היא גם בגלל כריית היערות?

פניה קירשנבאום: הנייר הזה בא מאותם יערות.

פניה קירשנבאום: אתם מחלקים פה ספר, לא קראנו, לא ידענו, ואתה רוצה להצביע.

פניה קירשנבאום: אז אל תחלק את זה, ותגיד שאתה רוצה להצביע.

יעקב אדרי: יש קואליציה שמצביעה גם ככה.

יעקב אדרי: למה אתה מחלק את זה?

יעקב אדרי: אין צורך.

יעקב אדרי: היא צודקת.

משה גפני: חברת הכנסת פניה, הנושא נמצא על סדר היום.

משה גפני: ההתאמות על ניסוח החוק – תתאימו.

משה גפני: מה שהוועדה החליטה, החליטה.

משה גפני: כל אחד רשאי, ורבים עושים זאת, לקחת את זה – הרי אי-אפשר לשלוח את הספרים האלה.

פניה קירשנבאום: תשלחו לנו את זה באימייל.

אורי אריאל: אל תיכנע לזה, גפני.

אורי אריאל: אל תעבירו את החומר.

פניה קירשנבאום: אני רואה פחות או יותר על מה הסעיפים, ואני רואה את החשיבות של העניין.

פניה קירשנבאום: אני לא מתנגדת לחשיבות העניין אלא לנוהל הפורמלי הזה, וכואב לי הלב – כשאתם מחלקים לי את הספר הזה, ובעוד שתי דקות הוא יהיה בפח הזבל, כואב לי הלב על זה.

משה גפני: אייל, אפשר להעביר קיצוצים כאלה או העברות במייל, כדי שנוכל להעביר לחברי הוועדה?

רונית תירוש: אם לא, לא נצביע.

משה גפני: לא, נצביע.

משה גפני: מדובר בהנחות לתחבורה הציבורית, על נושא הכיבוי.

משה גפני: לא רציתי להצביע בפגרה, זה נמצא פה כבר הרבה זמן.

משה גפני: רציתי כשמתכנס כנס הקיץ.

משה גפני: האם יש אפשרות טכנית?

משה גפני: החברים טוענים נכון.

משה גפני: אנחנו ננסה טכנית לעשות את זה.

משה גפני: פנייה 12, 13, 14, 9000

משה גפני: מי בעד?

יעקב אדרי: אני מבקש הסבר.

משה גפני: בבקשה.

יעקב אדרי: אני, אגב, מציל את כבוד הוועדה בעניין הזה, שעושים הפחתה ככה בשנייה, בלי לשמוע אפילו על מה מדברים.

משה גפני: קיבלתי.

משה גפני: הממונה על התקציבים, משרד האוצר, בבקשה, תסביר את ההפחתות.

אודי ניסן: יש פה שתי הפחתות שמתחלקות לשתי השנים, 2011 ו-2012, ולכן אתם מקבלים ארבע חוברות.

אודי ניסן: ההחלטה הראשונה על מוכנות הכבאות והעורף – סך הכול היא ב-800 מיליון שקל, השימושים שלה.

אודי ניסן: שימושים זה 800 מיליון, הפלאט מממן, אני אפרט את שני הצדדים על כל החלטה.

יעקב אדרי: זו תוספת חשובה.

יעקב אדרי: מאיפה מורידים – זה מה שחשוב לי לדעת.

אודי ניסן: 100 מיליון רזרבה לשורה של דברים בעורף, 250 לשיפור מערך הכבאות, עוד 100 מיליון לנושא של כיבוי מן האוויר, 270 מיליון – היערכות לעורף ברשויות מקומיות, עוד 50 מיליון – היערכות לעורף בנושא הכבאות, זה ה-800 מיליון שקל.

אודי ניסן: המקור לזה הוא אחוז וחצי פלאט בשנת 2011, ואחוז וחצי נוספים ב-2012, כאשר תחום החינוך- - -

יעקב אדרי: מוחרג.

אודי ניסן: לא, הוא מוחרג בקיצוץ השני.

אודי ניסן: בפלאט הזה במקום אחוז וחצי הוא רבע אחוז, ובמקום האחוז וחצי השני הוא שלושת-רבעי אחוז.

אודי ניסן: ההפחתה השנייה נועדה לממן 300 מיליון שקל בעקבות הנושא של הדלקים, החלטה מלפני כחודשיים, נועדה לממן הפחתה בתעריפי תחבורה ציבורית ב-300 מיליון שקל – 150 ממומנים מהפלאט; 150 משינוי אחר, בסדרי עדיפויות של משרד התחבורה.

אודי ניסן: ה-300 מיליון נועדו להפחית חופשי חודשי - שנוסעים בחופשי חודשי ב-10 אחוז, וזה הופחת.

אודי ניסן: נוסעים בפריפריה ב-10 אחוז, בממוצע, יש מקומות שתוקנו עיוותים, וכרטיסים שעתיים במטרופולינים, דהיינו כשעושים החלפה בין אוטובוס לאוטובוס, אתה מקבל תג, ולא צריך לשלם את המחיר הכפול - זה שווה ערך של עוד כ-10 אחוז – סך הכול 300 מיליון.

אודי ניסן: ההפחתה היא אחוז אחד, כאשר תקציבי חינוך, רווחה מוחרגים באופן מלא, ב-150.

אודי ניסן: בסכום הגדול חינוך הוא רבע אחוז במקום אחוז וחצי.

יעקב אדרי: בתקציב הענק של משרד החינוך יש לזה משמעות.

יעקב אדרי: זה הרבה כסף.

יעקב אדרי: רונית תגיד לנו כמה כסף זה.

אודי ניסן: שיהיה ברור, כשאני מדבר על ההפחתות, זה לא על כל התקציבים, אחרת ההפחתות היו פה הרבה יותר גדולות.

אודי ניסן: כל תקציבי השכר – לדוגמה, שכר מורים, שזה רוב הכסף- - -

יעקב אדרי: בשכר אתם לא יכולים לנגוע.

אודי ניסן: כשמסתכלים על התקציב של משרד החינוך, של ה-30 וכמה מיליארד, רוב הכסף הוא שכר והוא לא עובר את ההפחתה.

אודי ניסן: לכן צריך לזכור – יש הרבה מאוד נושאים שמחויבים על-פי חוק – ביטוח לאומי, סל קליטה, דברים כאלה - לא עוברים את ההפחתה, כי הם ניתנים על-פי החוקים הקיימים.

משה גפני: תודה.

משה גפני: רונית.

רונית תירוש: למרות מה שנאמר אני רוצה להבהיר לחברי, חבר הכנסת אדרי, שהתוספות שניתנות לכבאות נלקחות ממקומות – אם הזכרנו את משרד החינוך, אז גם בנושא של ביטחון ובטיחות במוסדות, למשל משירותי רווחה.

רונית תירוש: ומעבר למשרד החינוך, בבריאות, למשל, מבתי חולים ממשלתיים, מתשתיות לשילוב חולי נפש בקהילה, אני עוברת לדיור – שיקום שכונות והשלמת פיתוח בשכונות ותיקות, מפיתוח ותשתיות בישובי מיעוטים, וזה רק בשבריר שנייה שדפדפתי.

יעקב אדרי: שיקום שכונות – כבר לא היה כלום, וגם את זה הורידו.

רונית תירוש: אני ממש לא מוכנה להצביע על זה, עניינית לגמרי – לא כי אני באופוזיציה.

יעקב אדרי: מתקציבי הקואליציה.

רונית תירוש: לי אין פיצול אישיות.

רונית תירוש: אני לא מצד אחד אלחם על הדיור, ומצד שני אוותר עליו.

רונית תירוש: שמעתי שיש יתרות בקופת האוצר ממסים שנגבו, מגביית יתר.

רונית תירוש: על זה קיבלת בצדק פרס, אדוני יושב-ראש הרשות.

רונית תירוש: אתה עובד מצטיין, ואכן עשית מה שקודמך ולפני קודמך לא עשו.

רונית תירוש: אז אם יש יתרות, תיקחו.

רונית תירוש: ואפשר לבטל כמה משרדים של שרים ללא תיק.

משה גפני: אורי, בבקשה.

אורי אריאל: הבקשות האלה, לקח הרבה זמן להביא אותן, כי אתה היית בדיונים עם האוצר.

אורי אריאל: למיטב זיכרוני, אתה אמרת לוועדה בזמנו שלא יהיה פלאט.

יעקב אדרי: ושנתנגד לפלאט.

רונית תירוש: סומכים על זה שיש לנו זיכרון קצר.

אורי אריאל: ידידי הרב אדרי, זה השיטה.

אורי אריאל: ואתה רוצה לאשר אותו, תאשר אותו, אין בעיה.

אורי אריאל: אני חושב שזה לא נכון.

אורי אריאל: אני רוצה להציע לך לדחות את ההצבעה לפחות ביום - אני הייתי דוחה אותה בשבוע, אבל ביום אתה מאפשר לחברים בכל זאת להציע הצעות אלטרנטיביות.

אורי אריאל: לא יקרה כלום.

אורי אריאל: יש רוב לקואליציה.

אורי אריאל: בסוף, כשהקואליציה תתייצב, היא תוכל להעביר את זה.

אורי אריאל: אני חושב שזה לא יהיה לכבוד הוועדה, לעשות את זה בצורה הזאת.

משה גפני: רבותיי, אני הודעתי לוועדה, ואני לא סומך על שום זיכרון קצר – זה לא משנה לי, העניין הזה - בלאו הכי לא מצביעים עבורי, בלאו הכי לא מצביעים עבורי, כבר הגעתי למסקנה, אז מה זה בכלל משנה?

משה גפני: אבל אני רוצה להיות צמוד לאמת – אני אמרתי: אני לא אתן קיצוץ פלאט.

משה גפני: הרי התוכנית המקורית היתה שאת כל הקיצוץ שעליו אנחנו מדברים, כדי לממן את הדברים החשובים האלה, שזה גם הנושא של הכיבוי, גם הנושא של ביטחון פנים, גם הנושא של ההנחות בתחבורה הציבורית, שאלה היו דרישות שלנו, הכול היה אמור לרדת מקיצוץ פלאט.

משה גפני: ואני הודעתי בוועדה – לא אסכים לזה.

משה גפני: ישבתי עם ראש הממשלה, ישבתי עם שר האוצר, ישבתי עם אנשי משרד האוצר, אמרתי: אני לא מסכים, ואז הם אמרו לי: מאיפה להביא את הכסף?

משה גפני: ואז הגענו לפשרה, וזאת הפשרה המונחת, ועם כל הכבוד, חברת הכנסת רונית תירוש, אני זוכר את תקופת הקיצוצים פלאט במשרד החינוך, שבכית עליהם, וגם אני בכיתי עליהם.

משה גפני: אפשר לראות מה הקיצוץ פה במשרד החינוך.

משה גפני: עם כל הכבוד, אין קיצוץ – אני לא מסכים עם זה גם כן, אבל במצב הנתון, אם אתה רוצה כסף לכיבוי, לנושא של ביטחון פנים, אם אתה רוצה כסף להנחות בתחבורה הציבורית, אם אתה רוצה לסייע להם, הקיצוץ הרוחבי הזה הוא קיצוץ בשוליים.

משה גפני: בדברים החיוניים אין פגיעה, בניגוד למה שהיה בעבר.

משה גפני: אני התפשרתי על זה שחצי לא מגיע מהקיצוץ הרוחבי, מגיע מסעיפים אחרים, כפי שאמרתי בתחילת הישיבה, חצי מגיע מקיצוץ רוחבי, פחות משירותים חיוניים, יותר מדברים שהם טכניים.

משה גפני: אין לנו ברירה.

משה גפני: אנחנו צריכים לקבל החלטה, לעמוד מול הציבור ולהגיד: אנחנו רוצים את הנושא של הכיבוי או לא רוצים?

משה גפני: אנחנו רוצים את הנושא של תחבורה ציבורית או לא רוצים?

משה גפני: אנחנו רוצים להתמודד עם זה באיזושהי צורה?

משה גפני: לגבי הנושא הטכני, חבר הכנסת אורי אריאל, אני מסכים אתך – אני אשב עם מנהל הוועדה עוד פעם, אני אשב עם אנשי משרד האוצר.

יעקב אדרי: הקדנציה נגמרת.

משה גפני: בסדר.

משה גפני: קיבלתי את זה.

משה גפני: אני לא מתכוון לדחות את ההצבעה.

משה גפני: זה מונח על סדר היום מיום רביעי.

משה גפני: חבר הכנסת אורי אריאל, אתה האחרון שיכול להתלונן על העניין הזה, כי אתה יודע יותר טוב ממני את מה שמונח בוועדה.

משה גפני: אתה יודע להגיע בדיוק להצבעה, מתי שצריך.

אורי אריאל: מכובדי, המסמך של האוצר נושא את התאריך: 22 במרס.

אורי אריאל: זה לפני חודשיים.

אורי אריאל: אתם רוצים להמשיך לעבוד עלינו?

אורי אריאל: לכו על זה, אבל יש תאריך.

משה גפני: אבל אני לא רציתי להביא את זה.

משה גפני: זה מה שאמרתי כל הזמן.

משה גפני: אבל הודיעו.

יעקב אדרי: הרב גפני, יש רוב עכשיו לקואליציה, בוא ניגש להצבעה.

משה גפני: מספר פנייה לוועדה 9000, 12, 13, 14.

משה גפני: 9000 זה הקיצוץ; 12, 13 , 14 זה ההעברה, לשנת 2011.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצבעה הפנייה אושרה.

משה גפני: הפנייה אושרה.

משה גפני: פנייה 9000, 3, 4, 5

משה גפני: פנייה 9000, 3, 4, 5.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: הצבעה הפנייה אושרה.

משה גפני: אחת נמנעת.

משה גפני: הפנייה אושרה.

משה גפני: פנייה 9001, 66, 65

משה גפני: פנייה 9001, 66, 65.

משה גפני: זאת הפנייה, אגב, שאין בה בכלל קיצוץ בחינוך ואין בה בכלל קיצוץ ברווחה והתחבורה הציבורית.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצבעה הפנייה אושרה.

משה גפני: אחד נגד, אחת נמנעת.

משה גפני: הפנייה אושרה.

משה גפני: פנייה 9001, 6, 7

משה גפני: פנייה 9001, 6, 7.

משה גפני: זה על 2012.

משה גפני: גם – אין קיצוץ בחינוך, אין קיצוץ ברווחה.

משה גפני: זה לגבי ההנחה בתחבורה הציבורית.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצבעה הפנייה אושרה.

משה גפני: נגד 1, נמנעת 1.

משה גפני: הפנייה אושרה.

משה גפני: הפניות אושרו.

משה גפני: חברת הכנסת רונית תירוש מבקשת רביזיה על ההצבעה הזאת.

רונית תירוש: על הדלק.

משה גפני: מי בעד הרביזיה של חברת הכנסת רונית תירוש?

משה גפני: מי נגד?

משה גפני: מי נמנע?

משה גפני: הצבעה הרביזיה לא אושרה.

רונית תירוש: הם לא שומעים על מה.

משה גפני: הרביזיה לא אושרה.

משה גפני: תודה רבה, הישיבה נעולה.